OpenLLM-France/wikimedia huggingface dataset:
# Magne Oftedal

Magne Oftedal (10 de març de 1921 - 26 de maig de 1985) era un lingüista noruec que ha realitzat una gran quantitat de la recerca comparativa sobre dialectes del gaèlic escocès, les llengües celtes i castellà
Va néixer a Sandnes, al comtat de Rogaland en 1921 i començà estudiant per a obtenir el títol en filologia a la Universitat d'Oslo però va interrompre els estudis a causa de la Segona Guerra Mundial i no va completar la seva graduació fins al 1947. Durant la seva estada a la Universitat d'Oslo va estudiar el gaèlic de Lewis entre 1949-1954 i publicà el seu primer document important sobre The village names of Lewis in the Outer Hebrides el 1954 i, posteriorment, va ser guardonat amb un doctorat per la seva investigació sobre el dialecte gaèlic de Leurbost, publicat com The Gaelic of Leurbost en 1956.
Al llarg de la seva carrera el seu principal objectiu continuà sent la fonologia i topònims del gaèlic, gal·lès i noruec i va esdevenir professor a la Universitat d'Oslo després de Carl Marstrander on ha romàs durant uns 30 anys. També va ser editor de la publicació Lochlann - A Review of Celtic Studies entre 1969 i 1974 i membre de diferents cosxsos com l'Acadèmia Noruega de Ciències i Lletres (des de 1958) i la Norsk Forening for Språkvitenskap. Va morir en 1985 a Oslo.

## Referències

* ↑ «Researchers and writers on Irish». Arxivat de l'original el 2012-01-27. [Consulta: 10 novembre 2013].
* 1 2 3 «Magne Oftedal». Norsk biografisk leksikon [Consulta: 24 agost 2012].
# Sympetrum meridionale

El Pixaví meridional (Sympetrum meridionale) és una espècie d'odonat anisòpter de la família Libellulidae.

## Descripció

Els adults fan uns 35-40 mil·límetres de llargada. L'envergadura alar assoleix 52-60 mil·límetres.
L'abdomen dels mascles adults és de color taronja vermellós, sense punts negres en els segments. Els costats del tòrax són de color marró groguenc. Les femelles adultes són molt similars als mascles, però el color de fons és més groc. Les ales són hialines, amb el pterostigma groc o marró pàl·lid.

## Distribució

Aquesta espècie és present dins la major part del sud d'Europa.
És una espècie present a Catalunya i a la península Ibèrica.

## Cicle de vida i hàbitat

El seu cicle de vida dura dos o tres anys. Poden ser trobats des de maig fins a mitjans d'octubre al voltant d'aigües poc profundes amb vegetació, on es desenvolupen les larves.

## Galeria

* Femella
* Còpula
* Còpula

## Referències

* ↑ «Oxygastra, grup d'estudi dels odonats de Catalunya». [Consulta: 12 gener 2016].
* ↑ «Biodiversidad Virtual» (en castellà). [Consulta: 12 gener 2016].
* ↑ «Sympetrum meridionale» (en anglès). [Consulta: 12 gener 2016].

## Bibliografia

* Dijkstra, Klaas-Douwe B. Field Guide to the Dragonflies of Britain and Europe. British Wildlife Publishing, 2006. ISBN 0-9531399-4-8 [Consulta: 17 setembre 2010].
* Henrik Steinmann - Catàleg mundial de Odonata (II de Volum Anisoptera) [S. 477f], de Gruyter, 1997, ISBN 3-11-014934-6
# Síndrome de fasciculació benigne

La síndrome de fasciculació benigne (SFB) es caracteritza per la fasciculació (contracció) de músculs voluntaris del cos. Les contraccions poden produir en qualsevol grup de músculs voluntaris, però és més comú a les parpelles, braços, mans, dits, cames i peus. La llengua també es pot veure afectada. Les contraccions poden ser ocasionals o contínues. S'ha de distingir l'SFB d'altres condicions que inclouen contraccions musculars. Les contraccions benignes solen tenir una ubicació constant.

## Causes

Es desconeix la causa precisa de l'SFB. No se sap si es tracta d'una malaltia dels nervis motors, dels músculs o de la unió neuromuscular.
Les fasciculacions poden ser desencadenades o empitjorades per períodes intensos i llargs d'exercici diari.

## Diagnòstic diferencial

Altres malalties podrien ser l'esclerosi lateral amiotròfica (ELA), neuropaties, i mielopaties.

## Pronòstic

El pronòstic és de bo a excel·lent.

## Tractament

Si es considera que s'ha de tractar l'ansietat que la pot acompanyar es pot utilitzar la teràpia cognitivoconductual o els antidepressius. La quinina és efectiva, però no es recomana a causa del potencial d'efectes secundaris greus. Els blocadors dels canals de calci poden ser efectius, tot i que l'evidència del seu ús és feble. Hi ha poques evidències que donin suport a altres teràpies.

## Referències

* 1 2 Blackman, Graham; Cherfi, Yasmine; Morrin, Hamilton; Ellis, Cathy M.; Bashford, James; Ruths, Florian; David, Anthony S. «The Association Between Benign Fasciculations and Health Anxiety: A Report of Two Cases and a Systematic Review of the Literature» (en anglès). Psychosomatics, 60(5), setembre 2019, pàg. 499–507. DOI: 10.1016/j.psym.2019.04.001. PMID: 31174866.
* 1 2 3 4 5 6 Walter, T. R. «Benign fasciculation syndrome» (en anglès). J Pain Palliat Care Pharmacother, 29(1), març 2015, pàg. 54–55. DOI: 10.3109/15360288.2014.997856. PMID: 25700216.
* 1 2 Brigo, F.; Storti, M.; Lochner, P.; Nardone, R. «Transitory stapedial myoclonus in a patient with benign fasciculation syndrome» (en anglès). The Journal of Laryngology & Otology, 127(6), juny 2013, pàg. 605–606. DOI: 10.1017/S0022215113000297. PMID: 23480624.
* 1 2 3 de Carvalho, M.; Kiernan, M. C.; Swash, M. «Fasciculation in amyotrophic lateral sclerosis: origin and pathophysiological relevance» (en anglès). J. Neurol. Neurosurg. Psychiatry, 88(9), setembre 2017, pàg. 773–779. DOI: 10.1136/jnnp-2017-315574. PMID: 28490504.
* ↑ Turner, Martin R.; Talbot, Kevin «Mimics and chameleons in motor neurone disease» (en anglès). Practical Neurology, 13(3), juny 2013, pàg. 153–164. DOI: 10.1136/practneurol-2013-000557. PMC: 3664389. PMID: 23616620.
# Róza Csillag

Róza Csillag, també en alemany Rosa Csillag, Rosa Her(r)mann(-)Csillag, Rosa Her(r)mann, en hongarès Csillag Róza, Rosa Goldstein o Goldstein Róza (23 d'octubre de 1832 - 20 de febrer de 1892), fou un cantant d'òpera jueva hongaresa.
Naixia en la comunitat jueva d'Irsa (Alberti, ara Albertirsa), Comtat de Pest-Pilis-Solt-Kiskun, Hongria, i el seu pare era Moritz Goldstein, un hazàn d'Irsa. De seguida va cridar l'atenció en el cor del Teatre Nacional Hongarès a Budapest.
Estudià amb el professor Heinrich Proch, i feu la seva primera aparició el 1858 com Fidès a Le Prophète de Meyerbeer, a l'Òpera de l'Estat de Viena, on plaïa a les seves audiències amb la seva bonica veu de mezzosoprano.
Fins a 1873 Csillag va pertànyer a l'elenc de l'Òpera Reial de Viena, i era una favorita de tothom. També va obtenir èxit en les seves gires.
Es casà amb el cèlebre prestidigitador Carl "Compars" Hermann el 1852, amb el que tingué la cantant i l'actriu Blanche Correlli.
Quan la seva veu començà a fallar es convertiria en professora de cant al Conservatori de Viena. Va morir a Viena, Àustria.

## Referències

* Aquest article conté fragments pertanyents a la Jewish Encyclopedia de 1901-1906 , una obra que es troba ja en el domini públic., per Isidore Singer, Max Weisz

## Enllaços externs

* http://www.der-neue-merker.eu/mod,content/id_content,53/id_menuitem,21/id_submenuitem,65/id_referer,21/getlevel,1 Arxivat 2010-11-21 a Wayback Machine.
* http://ezines.onb.ac.at:8080/moravec/pub/schr/1406.htm Arxivat 2011-05-31 a Wayback Machine.
* http://www.slv.vic.gov.au/miscpics/0/1/7/doc/mp017313.shtml Arxivat 2011-06-12 a Wayback Machine. (quadre)
# Tolono

Tolono és una vila dels Estats Units a l'estat d'Illinois. Segons el cens del 2000 tenia 2.700 habitants.

## Demografia

Segons el cens del 2000, Tolono tenia 2.700 habitants, 1.083 habitatges, i 753 famílies. La densitat de població era de 557,5 habitants/km².
Dels 1.083 habitatges en un 36,3% hi vivien nens de menys de 18 anys, en un 55,6% hi vivien parelles casades, en un 10,3% dones solteres, i en un 30,4% no eren unitats familiars. En el 26,1% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,99.
Per edats la població es repartia de la següent manera: un 27,4% tenia menys de 18 anys, un 6,7% entre 18 i 24, un 33,5% entre 25 i 44, un 21,4% de 45 a 60 i un 11% 65 anys o més.
L'edat mediana era de 36 anys. Per cada 100 dones de 18 o més anys hi havia 93,8 homes.
La renda mediana per habitatge era de 44.200 $ i la renda mediana per família de 51.763 $. Els homes tenien una renda mediana de 36.875 $ mentre que les dones 24.694 $. La renda per capita de la població era de 19.894 $. Aproximadament el 3,3% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tolono». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Tolono». American Fact Finder. Oficina del Cens dels Estats Units, 12-01-2010.
# Mejbel Fartous

Mejbel Fartous (Iraq, 1950) és un exfutbolista iraquià de la dècada de 1970 i posteriorment entrenador.
A nivell de club, fou jugador de Al-Quwa Al-Jawiya FC Bagdad. Fou internacional amb la selecció de futbol de l'Iraq.

## Referències

* ↑ «صخرة الدفاع العراقي مجبل فرطوس» (en arabic), 26-11-2015. Arxivat de l'original el 12 de setembre 2021. [Consulta: 12 setembre 2021].
* ↑ «مجبل فرطوس يصف اعتزاله باللحظة الحزينة» (en arabic), 28-11-2015.
* ↑ «تاريخ الكرة العراقية عام 1976». niiiis.com (in Arabic), 03-08-2011. [Consulta: 3 agost 2011].
* ↑ Iraq - Record International Players a rsssf.com
# Gournay-sur-Marne

Gournay-sur-Marne és un municipi francès, situat al departament de Sena Saint-Denis i a la regió d'Illa de França.
Forma part del cantó de Noisy-le-Grand i del districte de Le Raincy. I des del 2016, de la divisió Grand Paris - Grand Est de la Metròpoli del Gran París.
# Magatzem Carbó

El Magatzem Carbó és una obra de Sant Sadurní d'Anoia (Alt Penedès) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres, que fa cantonada amb els carrers del Nord i de Milà i Fontanals. És de planta rectangular i coberta de teula àrab a dues vessants. És una construcció de contundència volumètrica. Té planta baixa i dos pisos. Les obertures presenten arcs de diversos tipus (de mig punt, escarsers...).

## Història

El Magatzem Carbó està situat en la zona d'eixample modernista que enllaça amb l'eixample vuitcentista de Sant Sadurní d'Anoia.

## Referències

* 1 2 «Magatzem Carbó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2017].

## Enllaços externs

* Magatzem Carbó Arxivat 2016-03-03 a Wayback Machine., fitxa del catàleg de l'Ajuntament
# Terranova Sappo Minulio

Terranova Sappo Minulio és un municipi italià de la Ciutat metropolitana de Reggio de Calàbria, a la regió de Calàbria. Situat a 80 km al sud-est de Catanzaro i a 35 km al nord-est de Reggio Calabria. L'extensió del seu terme és de 9 km² i la població en 2004 era de 556 habitants.
# Tartar

Tartar (àzeri: Tǝrtǝr) és una ciutat capital de la regió de Tartar de l'Azerbaidjan. Es limítrof amb el territori de
Martakert el qual encara que de iure és part de la mateixa regió, de facto és controlat per la República d'Artsakh d'ençà la guerra de l'Alt Karabakh (1988-1994).
La seva població era aproximadament de 18,200 habitants el 2008.

## Referències

* ↑ «Terter». city-facts.com. [Consulta: 1r octubre 2020].
* ↑ «The State Statistical Committee of the Republic of Azerbaijan». web.archive.org, 28-01-2011. Arxivat de l'original el 2011-01-28. [Consulta: 1r octubre 2020].
# Temps polinòmic

En teoria de complexitat, temps polinòmic es refereix al temps de computació d'un problema on el temps, m(n), no és major que una funció polinòmica de la mida del problema, n. Donada qualsevol màquina abstracta tindrà una classe de complexitat corresponent als problemes que es poden resoldre en temps polinòmic en dita màquina.
Escrivint-ho matemàticament, m(n) = O (n$^k$) on k és una constant (que depèn del problema).
En matemàtiques alguns cops s'usa la notació "temps polinòmic respecte la longitud d'entrada" com de definició d'una computació "ràpida" en lloc de "temps súper-polinòmic", que és més lent. Temps exponencial és un exemple de temps superpolinòmic.
La classe de complexitat dels problemes de decisió que es poden resoldre en una màquina seqüencial determinista em temps polinòmic es coneix com a P. La classe dels problemes de decisió que es poden verificar en temps polinòmic es coneix per NP. De manera equivalent, NP és una classe de problemes de decisió que es poden resoldre en temps polinòmic en una Màquina de Turing no determinista (NP significa Nondeterministic Polynomial time).

## Subclasses de temps polinòmic

* Temps Constant: O (1)
* Temps Lineal: O (n)
* Temps Quadràtic: O (n²)
* Temps Cúbic: O (n$^3$)

## Vegeu també

* Teoria de complexitat
* Temps Exponencial
* P versus NP
* NP
* Algorisme
* O
# Tel Kedwa

Tel Kedwa és una excavació del nord del Sinaí on s'ha localitzat una antiga fortalesa egípcia.

## Referències

* ↑ «UAB - CAS - Department of Anthropology - The Sinai Peninsula» (en anglès). Arxivat de l'original el 2018-07-05. [Consulta: 5 juliol 2018].
# Tel Erani

Tel Erani (hebreu: תל עירני‎) o Tell esh-Sheikh Ahmed el-ʿAreini (àrab: تل الشيخ أحمد العريني, Tall ax-Xayẖ Aḥmad al-ʿAraynī) és un jaciment arqueològic de diversos períodes Palestina, al districte Qiryat Gat del sud d'Israel, on s'han trobat objectes predinàstics egipcis. També es coneix amb el nom d''Irâq al-Menshiyeh («crestes de sorra en forma de vetes de Menshiyeh»), encara que es creu que portava el nom àrab original de Menshiyet es-Saḥalīn.
Fou el punt inicial de la penetració egípcia a la regió abans del 3000 aC. El Tell va ser ocupat per primera vegada al període calcolític, però les seves restes més notables són de l'edat del bronze i de l'edat del ferro, quan era el lloc d'una important ciutat filistea amb enllaços amb Egipte. S'ha identificat amb les ciutats bíbliques de Libnah, Gath, Mmst, Eglon i Makkedah, però cap d'aquestes identificacions és certa. La ciutat va ser destruïda al segle vi aC, possiblement pels babilonis. A l'època persa, s'hi va establir un temple. També hi ha indicis d'assentament en els períodes hel·lenístic, romà oriental i mameluc. El poble palestí de l'Iraq al-Manshiyya va estar situat als peus del tell fins que va ser despoblat a la guerra àrab-israeliana de 1948.

## Referències

* ↑ Goldfus, Haim; Gruber, Mayer I.; Yona, Shamir; Fabian, Peter. ‘Isaac went out to the field’: Studies in Archaeology and Ancient Cultures in Honor of Isaac Gilead (en anglès). Archaeopress Publishing Ltd, 2019-04-30, p. 342. ISBN 978-1-78491-830-9.
* ↑ Press, Michael D. «The Arabic Names of Tẹ̄l ʿẸ̄rānī and ʿIrāq el-Menšīye». Zeitschrift des Deutschen Palästina-Vereins (1953-), 130, 2, 2014, pàg. 181–193. ISSN: 0012-1169.
* ↑ Rosen, Arlene Miller «Early Bronze Age Tel Erani: An Environmental Perspective» (en anglès). Tel-Aviv, 18, 2, 01-09-1991, pàg. 192–204. DOI: 10.1179/tav.1991.1991.2.192. ISSN: 0334-4355.
* ↑ Negev, Avraham; Gibson, Shimon. Archaeological Encyclopedia of the Holy Land (en anglès). Continuum, 2005, p. 166-167. ISBN 978-0-8264-8571-7.
* ↑ Kedar, Benjamin Z. The Changing Land: Between the Jordan and the Sea: Aerial Photographs from 1917 to the Present (en anglès). Wayne State University Press, 1999, p. 65. ISBN 978-0-8143-2915-3.
# Terme de Grealó

Terme de Grealó és una partida, de Lleida.
L'origen del seu nom sembla Got, per derivació del mot Grazilon, que esdevengué en època romana Gradilone. Posteriorment hom esmenta Grahiló, origen de Grealó.
Zona molt poc poblada, bàsicament algunes torres, és dedicada principalment a l'agricultura; cereals, farratges i arbres fruiters sobretot.
Limita:
* Al nord amb les partides de Moredilla i Les Canals.
* A l'est amb els termes municipals de Torregrossa i Els Alamús.
* Al sud amb els termes municipals de Puigverd de Lleida i Artesa de Lleida.
* A l'oest amb la partida de La Femosa.
* Al nord-oest amb la partida de Quatre Pilans.

## Enllaços externs

* Oficina municipal de l'Horta de Lleida Arxivat 2010-09-21 a Wayback Machine.
* Mapa de les Partides de Lleida Arxivat 2011-09-05 a Wayback Machine.
* Institut Català de Cartografia

## Referències

* ↑ Onomasticon Cataloniae Volum V
# Telegu Desam

Telegu Desam o Telugu Desam (తెలుగు దేశం పార్టీ Partit de la Terra i el Poble [que parla] Telugu, TDP) és un partit polític de l'Índia, de l'estat d'Andhra Pradesh.
El moviment fou fundat el 1982 per actor Nandamun T. Rama Rao i promou l'orgull cultural telegu o telugu. Va governar l'estat d'Andhra Pradesh del 1983 al 1989 i del 1994 al 2004, retornant al poder amb Nara Chandrababu Naidu com a primer ministre, el 2014.
Utilitza banderes electorals grogues i de vegades blanques amb l'emblema del partit (una casa, una roda i una aixada) o l'emblema electoral (una bicicleta); eventualment també utilitzen banderes grogues amb el mapa de Telangana i els districtes en línies vermelles, doncs en els darrers anys, després de la fusió amb el Nava Telangana Praja Party (2009) ha donar suport a la reclamació (hi eren contraris anteriorment).

## Branca d'estudiants

El Telugu Sankethika Nipunula Vibhagam (Telugu Nadu Students Federation TNSF) és l'organització d'estudiants del partit. La seva bandera és groga amb el segell, lleugerament desplaçat cap al vol, mentre al pal té les sigles en vermell en vertical una lletra sota l'altra

## Enllaços externs

* Lloc web oficial Arxivat 2015-11-19 a Wayback Machine.
# Titane

* No s'ha de confondre amb Titane (pel·lícula).
Títana (en grec antic: Τιτάνη, Titana) fou una població de l'antiga Grècia situada al territori de Sició, a l'esquerra del riu Asop, entre Fliünt i Sició.
Era situada al cim d'un turó, on es diu que hi va viure Tità, el germà d'Hèlios, que li hauria donat el seu nom. Era conegut per un temple d'Asclepi, suposadament construït per Alexànor, fill de Macàon i net d'Asclepi. Aquest temple encara existia al segle ii, en temps de Pausànias, i era situat en un bosquet de xiprers on els sacerdots atenien als malalts. Tenia estàtues d'Asclepi i d'Higiea, i dels herois Alexàbor i Evameri. També tenia un temple dedicat a Atena, a un turó pròxim, amb una estàtua de fusta de la deessa; al peu del turó hi havia un altar dedicat als vents.
Les ruïnes van ser descobertes per Ross, al nord de Voivónda.

## Referències

* 1 2 Smith, William (ed.). «Titane». Dictionary of Greek and Roman Geography (1854). [Consulta: 24 abril 2021].
# The Lord of the Rings: Gollum

The Lord of the Rings: Gollum és un videojoc d'acció i aventura desenvolupat per Daedalic Entertainment i copublicat per Daedalic Entertainment i Nacon. Es basa en les obres de J. R. R. Tolkien, seguint el personatge de Gòl·lum entre els esdeveniments d′El hòbbit i El Senyor dels Anells. El joc està previst per al llançament el 25 de maig de 2023 per a Microsoft Windows, PlayStation 4, PlayStation 5, Xbox One i Xbox Series X/S. Un port de Nintendo Switch es publicaria més tard el 2023.

## Publicació

El joc va ser anunciat per Daedalic Entertainment el març del 2019 per al seu llançament el 2021. Amb l'anunci de l'acord de Nacon, el joc es va retardar fins al 2022. El 24 de maig de 2022, es va anunciar a la pàgina oficial de Twitter del joc que actualment els desenvolupadors tenien com a objectiu una data de llançament de l'1 de setembre de 2022 per al servei Steam i les consoles PlayStation i Xbox. La versió de Nintendo Switch es va anunciar que arribaria el 30 de novembre de 2022. El 25 de juliol de 2022, els desenvolupadors van anunciar un nou retard d'"uns mesos". Després d'haver perdut les dates de llançament previstes per al 2022, Nacon va anunciar que el joc està previst per a un llançament de maig de 2023 per a Steam, PlayStation i Xbox, amb una versió de Switch més tard el 2023.

## Referències

* ↑ Oloman, Jordan. «The Lord of the Rings: Gollum game - Everything we know so far» (en anglès). GamesRadar+, 06-08-2021. [Consulta: 7 agost 2021].
* ↑ Skrebels, Joe. «Lord of the Rings: Gollum - First Screenshots of the Next-Gen Game Emerge» (en anglès). IGN, 04-05-2020. [Consulta: 12 juny 2020].
* ↑ Shanley, Patrick. «'Lord of the Rings: Gollum' Video Game in the Works From German Studio Daedalic» (en anglès). The Hollywood Reporter, 25-03-2019. [Consulta: 27 gener 2021].
* 1 2 3 4 Romano, Sal. «The Lord of the Rings: Gollum launches May 25 for PS5, Xbox Series, PS4, Xbox One, and PC, later for Switch». Gematsu, 23-03-2023. [Consulta: 23 març 2023].
* ↑ Mercante, Alyssa. «The Lord of the Rings: Gollum pushed to 2022» (en anglès). GamesRadar+, 26-01-2021. [Consulta: 19 setembre 2021].
* ↑ «Gollum's quest for his precious will begin on September 1, 2022! Coming on PC & consoles and on November 30, 2022 on Nintendo Switch. #GollumGame💍». The Lord of the Rings: Gollum (@GollumGame), 24-05-2022. [Consulta: 27 maig 2022].
* ↑ «The Lord of the Rings: Gollum delayed again, this time "by a few months"» (en anglès britànic). Eurogamer.net, 25-07-2022.
# Thomas Bond Sprague

Thomas Bond Sprague (1830-1920) va ser un matemàtic anglès, conegut per les seves taules actuarials i perquè va presidir les associacions d'actuaris d'Anglaterra i d'Escòcia.

## Vida i Obra

Fill d'un comerciant londinenc, va estudiar a la Tarvin Hall School (prop de Chester. Va fer els seus estudis universitaris a la universitat de Cambridge on es va graduar el 1853 i el mateix any va ser nomenat fellow del Saint John's College. Va deixar la seva carrera docent per dedicar-se a les assegurances de vida. A partir de 1855 va ser advocat i actuari de la Eagle Star Insurance Co. De 1861 a 1873 va ser secretari i actuari de la Equity & Law Assurance Society. I, finalment, de 1873 a 1900 president de la Scottish Equitable Life Assurance Society.
Sprague és conegut per les seves aportacions a la ciència actuarial, sobre tot en l'àmbit dels càlcul de les reserves tècniques que tota companyia asseguradora necessita. També va participar en l'elaboració de taules de mortalitat i en les discussions sobre les seves bases teòriques.

## Referències

* ↑ MacTutor History of Mathematics diu que va morir a Edimburg, Escòcia, però potser fou a Woldingham (Surrey)
* ↑ Royal Society of Edimburg, pàgina 385.
* ↑ Alborn, pàgina 105.
* ↑ Turnbull, pàgina 125 i ss.
* ↑ Turnbull, pàgina 85.
* ↑ Diewert & Wales, secció 2.

## Bibliografia

* Alborn, Thimoty L. «Victorian actuaries among the statisticians». A: Michael Power (ed.). Accounting and Science (en (anglès)). Cambridge University Press, 1994, p. 81-119. ISBN 0-521-55325-3.
* Royal Society of Edimburg. Former Fellows of The Royal Society of Edinburgh 1783 – 2002 (en (anglès)). The Royal Society of Edinburgh, 2006, p. 385. ISBN 0 902198 84 X [Consulta: 29 abril 2017].
* Steffensen, J.F. «T. B. Sprague» (en (suec)). Scandinavian Actuarial Journal, Vol. 1, 1921, pàg. 57-61. ISSN: 0346-1238.
* Turnbull, Craig. A History of British Actuarial Thought (en (anglès)). Palgrave Macmillan, 2017. ISBN 978-3-319-33182-9.

## Enllaços externs

* O'Connor, John J.; Robertson, Edmund F. «Thomas Bond Sprague» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Diewert, W.E.; Wales, T.J. «A "New" Approach to the Smoothing Problem». University of British Columbia, 1998. Arxivat de l'original el 19 d’octubre 2013. [Consulta: 29 abril 2017].